cyanic-selkie/wikianc huggingface dataset:
প্রাগৈতিহাসিক ধর্ম
প্রেক্ষাপট
রক্ষণশীল ধর্মবিশ্বাস ও শাস্ত্র অধ্যয়নের ভিত্তিতে একবিংশ শতাব্দীর ভাষ্যকারদের কাছে ধর্মের যে গঠনটি পরিচিত প্রাগৈতিহাসিক ধর্ম তার থেকে অনেকটাই আলাদা ছিল। বরং পরবর্তীকালের শিকারী-সংগ্রাহকদের ধর্মের মতো প্রাগৈতিহাসিক ধর্মও শামানবাদ ও তূরীয় অভিজ্ঞতা থেকে উপাদান সংগ্রহ করেছিল। সেই সঙ্গে সর্বপ্রাণবাদের প্রভাবও সম্ভবত এই ধর্মের উপর পড়েছিল। বিশ্লেষণ ইঙ্গিত করে সর্বপ্রাণবাদের উদ্ভব আরও আগে ঘটেছিল। প্রাগৈতিহাসিক ধর্মের প্রকৃতি এতটা অনুমানমূলক হওয়া সত্ত্বেও প্রত্নতাত্ত্বিক প্রমাণগুলি ইঙ্গিত করে যে সেই যুগের ধর্মের ধারণার মধ্যে ভর হওয়া, দেবদেবীদের সঙ্গে ব্যক্তিগত যোগসাধন ও শামানবাদের অন্যান্য নিশ্চিত চিহ্ন সুস্পষ্ট ছিল। এই সব প্রমাণ এতটাই পাকাপোক্ত যে কোনও কোনও লেখক শ্যামানবাদ প্রত্নতত্ত্ববিদ নেইল প্রাইসের কথা অনুসরণ করে বলেন যে, এই সব প্রবণতা ও পদ্ধতি এক অর্থে মানবমনে স্থায়ী ভাবে গেঁথে রয়েছে।
মানব বিবর্তন
বিবর্তনশীল মানুষের মনে কখন ধর্মের ধারণাটির উদ্ভব ঘটে সেই প্রশ্ন বহু দশক ধরে জীবাশ্মবিজ্ঞানীদের কৌতুহল জাগিয়ে আসছে। সামগ্রিক বিচারে প্রত্নতাত্ত্বিক প্রমাণ বা কীভাবে মানব বুদ্ধিমত্তার বিবর্তন ঘটেছিল সেই সম্পর্কে সাম্প্রতিক জ্ঞান কোনওটাই এমন ইঙ্গিত করে না যে আদি হোমিনিনরা আধ্যাত্মিক বিশ্বাস অবধারণের ক্ষমতা অর্জন করতে পেরেছিল। অন্তিম পুরাপ্রস্তরযুগে (প্রায় ৫০,০০০ থেকে ১২,০০০ বছর আগে) ধর্মের অস্তিত্ব নিশ্চিত ছিল বলেই জানা যায়, অন্যদিকে আদি ও মধ্য পুরাপ্রস্তরযুগের ধর্ম “কিংবদন্তির রাজ্যে অবস্থান করে”।
শারীরবৃত্তীয়ভাবে আধুনিক মানুষ যে ধারায় এসেছে সেই ধারাটির উদ্ভব ঘটেছিল আজ থেকে প্রায় ৫০০,০০০ বছর আগে। শ্রেণিবিন্যাসের সূত্র অনুযায়ী আধুনিক মানুষকে হোমো সেপিয়েন্স সেপিয়েন্স হিসেবে চিহ্নিত করা হয়। এই শ্রেণিবিন্যাস বিতর্কিত, কারণ এটি প্রথাগত উপপ্রজাতি শ্রেণিবিন্যাসের পরিপন্থী; অন্য কোনও হোমিনিনকে হোমো সেপিয়েন্স-এর অবিতর্কিত সদস্য হিসেবে ধরা হয় না। হোমো সেপিয়েন্স ইডালটু-র ২০০৩ সালের দেওয়া বর্ণনাটি হোমো সেপিয়েন্স উপপ্রজাতির একটি আপেক্ষিকভাবে স্পষ্ট উদাহরণ হিসেবে দৃষ্টি আকর্ষণ করলেও ক্রিস স্ট্রিংগার প্রমুখ লেখকের মতে এটি বিতর্কিত বিষয়। নিয়ান্ডারথাল বিষয়টিও একটি শ্রেণিবিন্যান-সংক্রান্ত সমস্যা সৃষ্টি করেছে। শারীরবৃত্তীয়ভাবে আধুনিক মানুষের নিকট আত্মীয় রূপে নিয়ান্ডারথালদের হোমো নিয়ান্ডারথালেনসিস বা হোমো সেপিয়েন্স নিয়ান্ডারথালেনসিস শ্রেণিবিন্যাস বহু দশক-ব্যাপী বিতর্কের একটি বিষয়। নিয়ান্ডারথাল ও হোমো সেপিয়েন্স সেপিয়েন্স-রা আন্তঃপ্রজননে সক্ষম ছিল, যে বৈশিষ্ট্যটি একই প্রজাতির অন্তর্গত সদস্যদের সঙ্গে যুক্ত থাকে এবং আধুনিক মানব জিনোমের প্রায় ২ শতাংশ নিয়ান্ডারথাল ডিএনএ দ্বারা গঠিত। যদিও নিয়ান্ডারথাল ও হোমো সেপিয়েন্স সেপিয়েন্স-দের প্রত্যক্ষ সন্তানদের মধ্যে নেতিবাচক নির্বাচনের অস্তিত্ব ছিল, ঠিক যেমন খচ্চর প্রভৃতি সংকর প্রজাতির হ্রাসপ্রাপ্ত যৌনক্ষমতার ক্ষেত্রে দেখা যায়। এই কারণে সাম্প্রতিক কালে বিজ্ঞানীরা নিয়ান্ডারথালদের একটি হোমো সেপিয়েন্স উপপ্রজাতি হিসেবে শ্রেণিবিন্যাসের বিরুদ্ধে মত প্রকাশ করে থাকেন।
ধর্মের প্রতিনিধি ও মুখবন্ধ হিসেবে নিয়ান্ডারথাল আচার-অনুষ্ঠান নিয়ে গবেষণাটি মৃত্যু ও সমাধিদান-সংক্রান্ত রীতিনীতি-কেন্দ্রিক। প্রায় ১৫০,০০০ বছর আগে প্রথম অবিতর্কিত সমাধিদানের ঘটনাগুলি নিয়ান্ডারথালদের দ্বারাই সংঘটিত হয়েছিল। প্রত্নতাত্ত্বিক প্রমাণের অভাবে সমাধিক্ষেত্রগুলি থেকে অন্ত্যেষ্টিক্রিয়া-সংক্রান্ত আচারগুলি অনুধাবন করা কঠিন হয়ে দাঁড়ায়। যদিও সমাধি দ্রব্য ও হাড়ের উপর অস্বাভাবিক চিহ্নাঙ্কন অন্তেষ্টিক্রিয়া-সংক্রান্ত অনুষ্ঠানের কথা ইঙ্গিত করে। অন্ত্যেষ্টি ছাড়াও ক্রমশ এমন প্রমাণের সংখ্যা বৃদ্ধি পাচ্ছে যা ইঙ্গিত করে যে নিয়ান্ডারথালেরা রঞ্জক পদার্থ, পালক এবং পশুপাখির নখ দিয়েও অলংকার প্রস্তুত করা শুরু করেছিল। অলংকারের প্রত্নতাত্ত্বিক নিদর্শন না থাকায় এটি বোঝা যায় শুধুমাত্র আধুনিক শিকারী-সংগ্রাহকদের সঙ্গে তুলনার মাধ্যমে। আধুনিক শিকারী-সংগ্রাহকদের ক্ষেত্রে অলংকার অনেক ক্ষেত্রেই আধ্যাত্মিক গুরুত্বসম্পন্ন আচার-অনুষ্ঠানগুলির সঙ্গে সম্পৃক্ত। একই সময়কালের মধ্যে প্রত্নতাত্ত্বিক নিদর্শনে হোমো সেপিয়েন্স সেপিয়েন্স-দের বিপরীতে নিয়ান্ডারথাল সমাজে এক উল্লেখযোগ্য স্থিরতা লক্ষিত হয়। বহু শতাব্দী থেকে সহস্রাব্দ পর্যন্ত এদের যন্ত্রপাতির নকশায় পরিবর্তন খুব কমই এসেছিল। বংশাণু ও খুলির প্রমাণ থেকে পরিজ্ঞাত তথ্য অনুযায়ী নিয়ান্ডারথালদের স্ক্লেরোটিক ও সাদামাটা মনে করা হয়। যা শুধু সমসাময়িক কেন আধুনিক হোমো সেপিয়েন্স সেপিয়েন্স-দের মধ্যেও দেখা যায় না। আরও বিস্তারিতভাবে বললে, নিয়ান্ডারথাল আচার-অনুষ্ঠানগুলিকে শিক্ষাদানের একটি প্রক্রিয়া হিসেবে অনুমান করা হয়, যে প্রক্রিয়ার মাধ্যমে এই ধরনের সাংস্কৃতিক কঠিনীভবন সম্ভব হয়েছিল। চিন্তাভাবনা, জীবন ও সংস্কৃতির মধ্যে অর্থোপ্র্যাক্সির প্রাধান্য এই শিক্ষণ প্রণালীর মধ্যে নিহিত ছিল। এই বিষয়টি প্রাগৈতিহাসিক হোমো সেপিয়েন্স সেপিয়েন্স-দের ধর্মীয় আচার-অনুষ্ঠানের মধ্যে দেখা যায় না, যেগুলিকে শিল্পকলা, সংস্কৃতিক ও বৌদ্ধিক কৌতুহলের একটি সম্প্রসারিত অংশ মনে করা হয়।
ব্রায়ান হেইডেন প্রমুখ প্রত্নতত্ত্ববিদের মতে, নিয়ান্ডারথালদের সমাধিদানের রীতিটি পরলোক ও পূর্বপুরুষ পূজায় বিশ্বাসের ইঙ্গিতবাহী। এছাড়াও হেইডেন মনে করতেন যে, নিয়ান্ডারথালরা ভাল্লুক পূজা করত। নিয়ান্ডারথাল জনবসতিগুলির পার্শ্ববর্তী এলাকায় গুহা ভাল্লুকের দেহাবশেষ আবিষ্কার এবং শীতল আবহাওয়ায় বসবাসকারী শিকারী-সংগ্রাহক সমাজগুলিতে এই ধরনের পূজার ব্যাপকতা থেকে এই ধরনের তত্ত্বের উদ্ভব ঘটেছে। সমগ্র বিংশ শতাব্দী জুড়ে গুহায় খননকার্য চালিয়ে নিয়ান্ডারথাল জনবসতিগুলিতে অথবা সেগুলির আশেপাশে প্রচুর ভাল্লুকের দেহাবশেষ পাওয়া গিয়েছে। এগুলির মধ্যে আছে স্তুপীকৃত খুলি, মানুষের সমাধিস্থলের আশেপাশে ভাল্লুকের হাড় ও পশুচর্ম প্রদর্শনীর সঙ্গে সাযুজ্যপূর্ণ কঙ্কালের অবশেষের সজ্জা। ইনা উন প্রমুখ অন্যান্য প্রত্নতত্ত্ববিদেরা “ভাল্লুক কাল্ট”-এর প্রমাণগুলিকে বিশ্বাসযোগ্য মনে করেন না। উনের ব্যাখ্যা অনুযায়ী, নিয়ান্ডারথালেরা ছিল প্রাক্-ধর্মীয় জনগোষ্ঠী এবং তাদের জনবসতির আশেপাশে ভাল্লুকের দেহাবশেষ পাওয়া নেহাতই কাকতালীয় ব্যাপার। কারণ, গুহাভাল্লুকেরা স্বভাবতই গুহায় বাস করে এবং তাই সেখানে তাদের হাড় খুঁজে পাওয়ার মধ্যে অস্বাভাবিক কিছু নেই। বৃহত্তর প্রত্নতাত্ত্বিক প্রমাণেও এমন ইঙ্গিত পাওয়া যায় যে পুরাপ্রস্তরযুগীয় ধর্মে ভাল্লুক পূজা একটি প্রধান বিষয় ছিল না।
সাম্প্রতিক বছরগুলিতে বংশাণুবিদ্যা ও স্নায়ুবিজ্ঞান-সংক্রান্ত গবেষণার ফলে ধর্মের উৎপত্তির বিষয়টি নিয়ে আরও বিস্তারিত কাজ সম্ভব হয়েছে। ২০১৮ সালে সাংস্কৃতিক নৃতত্ত্ববিদ মার্গারেট বুন র‍্যাপাপোর্ট হোমিনিডি, নিয়ান্ডারথাল, হোমো সেপিয়েন্স সেপিয়েন্স ও হোমো সেপিয়েন্স ইডালটু-দের মধ্যে ইন্দ্রিয়-সংক্রান্ত, স্নায়ু-সংক্রান্ত ও বংশাণু-সংক্রান্ত পার্থক্যগুলি নিয়ে বিশ্লেষণ প্রকাশ করেন। এই ব্যাখ্যা অনুযায়ী, হোমো সেপিয়েন্স সেপিয়েন্স-দের মস্তিষ্ক ও জিনোমের একটি স্বতন্ত্র ক্ষমতা রয়েছে যার বলে এরা ধর্ম বিষয়টিকে অনুধাবন করতে পারে। এই ক্ষেত্রে প্রসারিত পার্শ্বকরোটি খণ্ডক, বৃহত্তর অবধারণ নমনীয়তা এবং পরহিত ও আগ্রাসন উভয়েরই এক অস্বাভাবিক রকমের প্রশস্ত ধারণক্ষমতা বিশেষভাবে সহায়ক হয়। র‍্যাপাপোর্টের তত্ত্ব অনুযায়ী, ঠিক যে কারণে প্রাগৈতিহাসিক হোমো সেপিয়েন্স সেপিয়েন্স-দের যন্ত্রপাতি ও শিল্পকর্ম সমসাময়িক নিয়ান্ডারথালেদের থেকে অনেক বেশি সূক্ষ্ম ও বিস্তারিত, সেই কারণেই হোমিনিনদের মধ্যে একমাত্র হোমো সেপিয়েন্স সেপিয়েন্স-রাই ধর্ম অনুধাবনের ক্ষমতা অর্জন করেছিল। কারণ যন্ত্রপাতি, শিল্পকলা ও ধর্মবোধ সবই ছিল এক স্বতন্ত্র বোধের ফসল।
পুরাপ্রস্তরযুগ
মানব ইতিহাসের ৯৯ শতাংশেরও বেশি সময় পুরাপ্রস্তরযুগ বা প্রাচীন প্রস্তরযুগের অন্তর্গত। প্রায় ২৫ লক্ষ বছর আগে শুরু হওয়া এবং খ্রিস্টপূর্ব ১০,০০০ অব্দ নাগাদ সমাপ্ত হওয়া এই পুরাপ্রস্তরযুগেই হোমো গণটির উদ্ভব ঘটে, মানবজাতির বিবর্তন ঘটে এবং শিল্পকলা, প্রযুক্তি ও সংস্কৃতিরও উদ্ভব ঘটে। পুরাপ্রস্তরযুগ সাধারণভাবে আদি, মধ্য ও অন্তিম পর্যায়ে বিভক্ত। আদি পুরাপ্রস্তরযুগে (২৫ লক্ষ বছর পূর্ববর্তীখ্রিস্টপূর্ব ৩০০,০০০ অব্দ) পাথরের যন্ত্রপাতির উদ্ভব, অস্ট্রালোপিথেকাস, হোমো হ্যাবিলিস ও হোমো ইরেকটাস-এর বিবর্তন এবং আফ্রিকা থেকে মানবজাতির প্রথম নিষ্ক্রমণ ঘটে। মধ্য পুরাপ্রস্তরযুগে (খ্রিস্টপূর্ব ৩০০,০০০খ্রিস্টপূর্ব ৫০,০০০ অব্দ) আপাতদৃষ্টিতে শিল্পকলা ও সংস্কৃতির উৎপত্তি ঘটে এবং সেই সঙ্গে নিয়ান্ডারথাল ও শারীরবৃত্তীয়ভাবে আধুনিক মানুষেরও উদ্ভব ঘটে। অন্তিম পুরাপ্রস্তরযুগে (খ্রিস্টপূর্ব ৫০,০০০খ্রিস্টপূর্ব ১০,০০০ অব্দ) সংস্কৃতির একটি স্পষ্ট উন্নতি সাধিত হয়, সূক্ষ্ম ও বিস্তারিত শিল্পকলা, অলংকার ও বস্ত্রের উদ্ভব ঘটে এবং হোমো সেপিয়েন্স সেপিয়েন্স-রা বিশ্বব্যাপী ছড়িয়ে পড়ে।
আদি পুরাপ্রস্তরযুগ
অন্তিম পুরাপ্রস্তরযুগের পূর্বকালীন ধর্ম অনুমানমূলক এবং নির্দিষ্টভাবে বললে আদি পুরাপ্রস্তরযুগের ধর্মানুশীলনের কোনও স্পষ্ট প্রমাণ পাওয়া যায় না। এমনকি আচার-অনুষ্ঠানের অস্তিত্বের সর্বাপেক্ষা ঢিলে প্রমাণটিও আজ থেকে ৫০০,০০০ বছর আগেকার। যদিও প্রত্নতত্ত্ববিদ গ্রেগরি জে. হুইটম্যানের মতে, প্রত্নতাত্ত্বিক প্রমাণের অভাবেই তাদের ধর্মানুশীলনের সম্ভাবনার কথা সম্পূর্ণ উড়িয়ে দেওয়া যায় না। হোমো সেপিয়েন্স সেপিয়েন্স-এর উদ্ভবের অনেক আগের সময়কাল এই পুরাপ্রস্তরযুগে আদি হোমিনিনরা গোষ্ঠীবদ্ধ অবস্থায় পারস্পরিক সহযোগিতায় কাজ করা শুরু করলে নিজেদের আবেগজাত প্রতিক্রিয়াগুলিকে নিয়ন্ত্রণ করতে এবং সেগুলি নিয়ে চিন্তাভাবনা করতে সক্ষম হয়ে ওঠে। তাদের সহযোগিতামূলক পরিচয়ের প্রারম্ভিক বোধই পরবর্তীকালে ধর্মের সামাজিক দিকটির ভিত্তি প্রস্তুত করে।
প্রথম হোমিনিন অস্ট্রালোপিথেকাস-রা ছিল প্রাক্-ধর্মীয় জনগোষ্ঠী। বিংশ শতাব্দীর ধর্মের ইতিহাসবিদ মার্সিয়া এলিয়াড মনে করতেন যে, মানুষের বিবর্তনের ধারার এই আদিতম শাখাতেও “নিশ্চিত ধর্মীয় সচেতনতা”র উদ্ভব ঘটেছিল। কিন্তু একবিংশ শতাব্দীতে অস্ট্রালোপিথেকাসদের সম্পর্কে যা কিছু ধারণা করা গিয়েছে তা থেকে মনে হয় এরা আধ্যাত্মিক অভিজ্ঞতার জন্য যে বিমূর্ত চেতনার প্রয়োজন হয় তা এদের মধ্যে ছিল না।  আদি পুরাপ্রস্তরযুগের সকল হোমিনিনদেরই আধ্যাত্মিক বোধে অক্ষম মনে করা হলেও কোনও কোনও লেখক অন্তত অস্ট্রালোপিথেকাস-দের যুগ থেকে এদের মধ্যে কিছু আচরণের সন্ধান পান, যেগুলিকে আচার-অনুষ্ঠান হিসেবে ধরা যায়। ডারহ্যাম বিশ্ববিদ্যালয়ের প্রত্নতত্ত্বের অধ্যাপক পল পেটিট ইথিওপিয়ার হাদারের কাছ থেকে সংগৃহীত অস্ট্রালোপিথেকাস আফারেনসিস-এর একটি গোষ্ঠী এএল ৩৩৩ জীবাশ্মগুলি পরীক্ষা করে জানান যে, সেগুলিকে সম্ভবত একটি অন্ত্যেষ্টিক্রিয়া-সংক্রান্ত কোনও আচার পালনের জন্য ইচ্ছাকৃতভাবে সেখানে আনা হয়েছিল। আদি পুরাপ্রস্তরযুগের পরবর্তীকালীন অবশেষগুলিকেও অন্তেষ্টিক্রিয়া-সংক্রান্ত আচার, বিশেষত নরখাদকবৃত্তির সঙ্গে সম্পর্কযুক্ত বলে ব্যাখ্যা করা হয়। যদিও প্রত্নতত্ত্ববিদ কিট ডব্লিউ. ওয়েসলার বলেছেন যে, “আদি পুরাপ্রস্তরযুগের বিস্তারিত সাংস্কৃতিক কর্মকাণ্ডের এমন কোনও প্রমাণ পাওয়া যায় না যা থেকে সেই যুগের মানুষদের সমৃদ্ধ কল্পনাশক্তি বা আধুনিক মানুষের সম পর্যায়ের বুদ্ধিমত্তার পরিচয় পাওয়া যায়”। এই প্রসঙ্গে তিনি সিমা ডে লস হিউসোসের হোমো হেইডেলবারজেনসিস অস্থি এবং জার্মানি থেকে চীন পর্যন্ত প্রসারিত প্রমাণগুলিকে আদি পুরাপ্রস্তরযুগীয় মানবজাতির নরখাদকবৃত্তির নিদর্শন হিসেবে উল্লেখ করেছেন।
বিভিন্ন অঞ্চলের আদি পুরাপ্রস্তরযুগীয় প্রত্নক্ষেত্রগুলিকে প্রত্নতাত্ত্বিক খননকার্যের ফলে আবিষ্কৃত বহু সংখ্যক মাথার খুলিতে দেখা যায় যে মস্তিষ্কাধারের একটি গুরুত্বপূর্ণ অংশ অপসারিত হয়েছিল। হেইডেন প্রমুখ লেখকেরা এই চিহ্নগুলিকে ধর্মীয় গুরুত্বসম্পন্ন নরখাদকবৃত্তির লক্ষণ মনে করেন। নরখাদকবৃত্তিকে “সর্বাপেক্ষা কৃপণ ব্যাখ্যা” আখ্যা দিয়ে হেইডেন সেটিকে শিকারী-সংগ্রাহকদের আচরণের সঙ্গে তুলনা করেন। উল্লেখ্য, লিখিত ঐতিহাসিক বিবরণে বলা হয়েছে যে শিকারী-সংগ্রাহকদের কাছে মস্তিষ্ক-ভক্ষণ আধ্যাত্মিক গুরুত্ব বহন করত। বিস্তারিতভাবে বললে, তিনি মাথার খুলির এই অঙ্গহানির বিষয়টিকে আদি পুরাপ্রস্তরযুগীয় আচার হিসেবেই ব্যাখ্যা করেন। এই ধারণার বিপরীত অবস্থানে উনের মতে, নরখাদকবৃত্তির তত্ত্বটির যথেষ্ট তথ্যের অভাব রয়েছে। মাথার খুলিতে অঙ্গহানিমূলক নকশাগুলিকে তিনি ব্যাখ্যা করেছেন সহস্রাধিক বা লক্ষাধিক বছর ধরে সংরক্ষণের অভাবে নষ্ট হওয়া খুলির অংশ হিসেবেই। নরখাদকবৃত্তির ধারণাটির ক্ষেত্রেও তিনি মনে করেছেন যে এই রীতিটির সঙ্গে শিকারী-সংগ্রাহকদের নরখাদকবৃত্তির পরিবর্তে শিম্প্যাঞ্জিদের মস্তিষ্ক-ভক্ষণেরই তুলনা চলে। ২০১০-এর দশকে প্রত্নতাত্ত্বিক ব্যাখ্যার নতুন পদ্ধতিগুলির কারণে পুরাপ্রস্তরযুগের নরখাদকবৃত্তি নিয়ে গবেষণা আরও জটিল হয়ে পড়েছে। নতুন পদ্ধতিতে গবেষণা চালিয়ে বিজ্ঞানীরা এই সিদ্ধান্তে উপনীত হয়েছেন যে অধিকতর ক্ষেত্রে পুরাপ্রস্তরযুগীয় নরখাদকবৃত্তির পিছনে ধর্মীয় কারণ অপেক্ষা সাধারণ ক্ষুন্নিবৃত্তিই প্রধান হয়ে উঠেছিল।
অন্তিম পুরাপ্রস্তরযুগে ধর্ম যুক্ত হয়েছিল প্রতীকবাদ ও স্থাপত্যের সঙ্গে। অন্তিম পুরাপ্রস্তরযুগের একটি বিশেষ প্রত্নবস্তু সাংস্কৃতিক মনোযোগ আকর্ষণ করে। এগুলিকে বলা হয় ভেনাস পুত্তলিকা, বাকে নগ্ন স্ত্রীলোকের খোদাই-করা মূর্তি যা দেবতা, উর্বরতার চিহ্ন বা আচারগত ফেটিশ বস্তু বলে অনুমান করা হয়। প্রত্নতত্ত্ববিদেরা আদি পুরাপ্রস্তরযুগীয় ভেনাস পুত্তলিকার অস্তিত্বের তত্ত্বও প্রস্তাব করেছেন। বেরেখাট র‍্যামের ভেনাস এমনই একটি অতিমাত্রায় অনুমানমূলক মূর্তি। এটি ৩০০,০০০ থেকে ৩৫০,০০০ বছর আগেকার একটি স্কোরিয়া, এই মূর্তিটির বিভিন্ন খাঁজকে এক নারীর দেহ ও মুণ্ডর সঙ্গে সাদৃশ্যপূর্ণ বলে ব্যাখ্যা করা হয়। স্ক্যানিং ইলেকট্রন মাইক্রোস্কোপির সাহায্যে জানা গিয়েছে যে বেরেখাট র‍্যামের ভেনাসের খাঁজগুলি সমসাময়িক চকমকি পাথরের যন্ত্রপাতি দিয়ে তৈরি জিনিসগুলির খাঁজেরই অনুরূপ। পেটিট মনে করেন যে, এই পুত্তলিকাটিকে শিল্পসুষমামণ্ডিত কীর্তি বলা না গেলেও এটিকে এবং তান-তানের ভেনাস প্রভৃতি অন্যান্য আদি পুরাপ্রস্তরযুগীয় অনুমানমূলক ভেনাস পুত্তলিকাগুলির সমসাময়িক ধর্মতত্ত্বে কোনও ভূমিকা ছিল কিনা তা নিয়ে আরও খতিয়ে দেখা উচিত। এই পুত্তলিকাগুলি তৈরি করেছিল সম্ভবত হোমো হেইডেলবার্জেনসিস-রা, যাদের মস্তিষ্কের আকার নিয়ান্ডারথাল ও হোমো সেপিয়েন্স সেপিয়েন্স-দের থেকে খুব পিছনে ছিল না। এই ধরনের আদিম হোমিনিনদের শিল্পবোধ বিশ্লেষণের জন্য তাদের কাজগুলি পরীক্ষা করে দেখা হয়।
আদি পুরাপ্রস্তরযুগের সর্বশেষ পর্যায়ে একটি জ্ঞান-সম্বন্ধীয় ও সাংস্কৃতিক পরিবর্তন ঘটেছিল। আগুনের মতো বিপ্লবাত্মক প্রযুক্তির উদ্ভব এবং সেই সঙ্গে মানব বিবর্তনের বিস্তারিত বিকাশের এক প্রকৃত শৈশবাবস্থার উন্মেষের ফলে মা ও জাতকের পারস্পরিক বন্ধনের উন্নতি সাংস্কৃতিক দিক থেকে এক নতুন যুগের সূচনা ঘটায়। শেষ কয়েক শত সহস্র বছরের পর্যায়ে প্রত্নতাত্ত্বিক প্রমাণ থেকে হোমিনিনদের এক এক জীব হিসেবে দেখা যায় যখন তারা যতটা তাদের পারিপার্শ্বিক দ্বারা প্রভাবিত হত ততটাই পারিপার্শ্বিককে প্রভাবিত করত। পরবর্তীকালে আদি পুরাপ্রস্তরযুগীয় হোমিনিনরা নিজেদের প্রাকৃতিক শক্তিগুলির থেকে রক্ষা করার জন্য বায়ুপ্রবাহরোধী ছাউনি নির্মাণ করে; এছাড়া তারা অদ্ভুত প্রাকৃতিক বস্তু সংগ্রহ করত এবং লাল গিরিমাটির মতো রঞ্জক পদার্থের ব্যবহার শুরু করে। এই ধরনের পরিবর্তন প্রজাতি-স্তরীয় বিবর্তনমূলক অগ্রগতির সঙ্গে যুগপৎ সংঘটিত হয়নি, এগুলি হোমো হেইডেলবার্জেনসিস ও হোমো ইরেকটাস উভয়ের ক্ষেত্রেই লক্ষিত হয়েছে। বিভিন্ন লেখকেরা এই ধরনের পরিবর্তনগুলিকে সংশয়ের নানা স্তর থেকে ব্যাখ্যা করে থাকেন। কেউ কেউ এগুলিকে এক আধ্যাত্মিক বিপ্লব হিসেবে দেখেন, আবার কেউ কেউ এগুলিকে সাদামাটাভাবে সূচনার সূচনা বলে উল্লেখ করেন। এই ধরনের পরিবর্তনের পূর্ণ গুরুত্ব উপলব্ধি করা কঠিন হলেও এটা বোঝা যায় যে এগুলি স্পষ্টতই সেই দিকে জ্ঞানসম্বন্ধীয় সক্ষমতাকে বৃদ্ধি করেছিল যা কালক্রমে ধর্মের রূপ ধারণ করে।
মধ্য পুরাপ্রস্তরযুগ
মধ্য পুরাপ্রস্তরযুগটি ছিল একই সীমানার মধ্যে নিয়ান্ডারথাল ও হোমো সেপিয়েন্স সেপিয়েন্স-দের (শারীরবৃত্তীয়ভাবে আধুনিক মানুষ) জনবসতির যুগ। হোমো সেপিয়েন্স সেপিয়েন্স-দের উৎপত্তি আফ্রিকায় এবং নিয়ান্ডারথালদের উৎপত্তি ঘটেছিল ইউরেশিয়া অঞ্চলে। ধীরে ধীরে হোমো সেপিয়েন্স সেপিয়েন্স-রা ইতিপূর্বে নিয়ান্ডারথাল অধ্যুষিত অঞ্চলগুলিতে বিস্তার লাভ করে এবং কালক্রমে তাদের অপসারিত করে এবং অন্তিম পুরাপ্রস্তরযুগের সূচনা ঘটায়। নিয়ান্ডারথালদের অবধারণ ক্ষমতা সম্পর্কে অনেক কিছুই জানা যায় না, বিশেষত সে ক্ষমতাগুলি পরবর্তীকালে ধর্মের উৎপত্তি ঘটিয়েছিল সেগুলি বহুলাংশে অজানাই থেকে গিয়েছে। নিয়ান্ডারথালদের ধর্ম-সংক্রান্ত ব্যাখ্যায় তাদের গুহার ব্যবহার-কেন্দ্রিক সম্ভাব্য আচার ও তাদের সমাধিদানের প্রথাটির কথা আলোচনা করা হয়। সেই সঙ্গে আলোচনা করা হয় লিখিত ইতিহাসে প্রাপ্ত হোমো সেপিয়েন্স সেপিয়েন্স শিকারী-সংগ্রাহক উপজাতিগুলির ধর্মানুশীলনের কথা। নিয়ান্ডারথালদের জীবনযাত্রা প্রণালী এদেরই অনুরূপ ছিল বলে মনে করা হয়। নৃতত্ত্ববিদদের একাংশ নিয়ান্ডারথালদের প্রাক্-ধর্মীয় জনগোষ্ঠী মনে করেন। এই নৃতত্ত্ববিদদের মতে, নিয়ান্ডারথালদের প্রত্নতাত্ত্বিক নিদর্শন থেকে তাদের সৃজনশীলতা বা অতিলৌকিকতার বোধের অভাবেরই ইঙ্গিত পাওয়া যায় এবং যথেষ্ট অনুসন্ধান ব্যতিরেকেই নিয়ান্ডারথাল-সম্পর্কিত প্রত্নতাত্ত্বিক আবিষ্কারগুলির উপর ধর্মীয় উদ্দেশ্যের কথা অনুমান করা হয়। শুধু তাই নয়, এই নৃতত্ত্ববিদরা দেখান যে, নিয়ান্ডারথাল নরকঙ্কালের যে অবশেষগুলি পাওয়া গিয়েছে সেগুলির বংশাণু ও স্নায়ুবিজ্ঞান-সম্বন্ধীয় বিশ্লেষণের মাধ্যমেও বোঝা যায় যে এই জনগোষ্ঠীর মধ্যে ধর্ম বিষয়টিকে বোঝার মতো জ্ঞানসম্বন্ধীয় জটিলতার উদ্ভব ঘটেনি।
নিয়ান্ডারথালরা ইউরোপে প্রাধান্য বিস্তার করলেও মধ্য পুরাপ্রস্তরযুগীয় হোমো সেপিয়েন্স সেপিয়েন্স-রা রাজত্ব করত আফ্রিকায়। সমসাময়িককালের নিয়ান্ডারথালদের মতো মধ্য পুরাপ্রস্তরযুগীয় হোমো সেপিয়েন্স সেপিয়েন্স-দের মধ্যেও ধর্মের নিশ্চিত চিহ্ন কমই পাওয়া যায়। সেই যুগের হোমো সেপিয়েন্স সেপিয়েন্স-দের শিল্পকলা, যন্ত্রপাতি ও শৈলীগত অভ্যাসগুলির মধ্যে আধ্যাত্মিক বিশ্বাস ও ধর্মানুশীলনের জন্য যে জটিলতার প্রয়োজন হয় তার কোনও ইঙ্গিত পাওয়া যায় না। যদিও মধ্য পুরাপ্রস্তরযুগ একটি দীর্ঘ সময় এবং এই যুগের হোমো সেপিয়েন্স সেপিয়েন্স-রা ছিল পৃথগ্বিধ। মানবজাতি কীভাবে আচরণগতভাবে ও অবধারণশক্তির দিক থেকে পরিশীলিত হয়ে উঠেছিল তা নিয়ে আচরণগত আধুনিকতার মডেলগুলির মধ্যে মতভেদ রয়েছে, তা সে অন্তিম পুরাপ্রস্তরযুগের সহসা উত্থানের দিক থেকেই হোক বা মধ্য পুরাপ্রস্তরযুগের শেষ লক্ষ বছরের ধীর প্রক্রিয়ার দিক থেকেই হোক। দ্বিতীয় তত্ত্বটির সমর্থকেরা ১৫০,০০০৫০,০০০ বছর আগের ক্রমবর্ধমান সাংস্কৃতিক, আচারগত ও আধ্যাত্মিক পরিশীলনের প্রমাণগুলির দিকে দৃষ্টি আকর্ষণ করেন।
নব্য প্রস্তরযুগীয় ধর্ম
নব্য প্রস্তরযুগ ব্রোঞ্জ যুগের সবচেয়ে নিকটবর্তী সময়। এই সময়কার ধর্ম সম্পর্কে কোনো সাহিত্যিক উপাদান পাওয়া যায় না। তাই নব্য প্রস্তরযুগীয় ধর্ম সম্পর্কে জানতে পুরাতত্ত্বের উপরেই নির্ভর করতে হয়।
নারীবাদী পুরাতত্ত্বের পুরোধা ব্যক্তিত্ব মারিজা গিমবুটাসের মতে, নব্য প্রস্তরযুগীয় ইউরোপে "দেবীপূজা" কেন্দ্রিক একটি "নারীকেন্দ্রিক" সমাজ গড়ে উঠেছিল। ব্রোঞ্জ যুগের আগমনের সঙ্গে সঙ্গে এই মাতৃতান্ত্রিক সমাজকে প্রতিস্থাপন করে পিতৃতান্ত্রিক সমাজ প্রতিষ্ঠিত হয়। তবে গিমবুটাসের মত আজকের যুগে বহুল সমর্থন পায় না।
পুনর্নির্মাণ
প্রাচীন ব্রোঞ্জ যুগীয় প্রোটো-ইন্দো-ইউরোপীয় ধর্ম (যেটি পুনর্নির্মিত) এবং প্রমাণিত প্রাচীন সেমিটিক দেবদেবীরা ছিলেন পরবর্তী প্রাচীন প্রস্তরযুগীয় ধর্মেরই কিছু কিছু প্রথার অনুবর্তন।
ব্রোঞ্জ যুগীয় ইউরোপ
সৌর বজরার ছবি, বিভিন্ন জায়গায় পাওয়া সৌর ক্রুশ, ব্রোঞ্জের কুঠারের ভাণ্ডার, পরবর্তীকালের কাস্তে, তথাকথিত চন্দ্র মূর্তি, বিরাট সোনার টুপি, নেব্রা আকাশ-চাকতি, টুমুলাসের কবরখানা এবং আর্নফিল্ড সংস্কৃতির শবদাহের স্থান থেকে অনুমান করা হয় ব্রোঞ্জ যুগীয় ইউরোপে ধর্মের অস্তিত্ব ছিল।
লৌহ যুগ
ভূমধ্যসাগর, নিকট প্রাচ্য, ভারত ও চীনে যখন লৌহ যুগের প্রমাণ পাওয়া যায়, অধিকাংশ লৌহযুগীয় ইউরোপ (খ্রিস্টপূর্ব ৭০০ অব্দ থেকে অনুপ্রবেশ পর্যায় পর্যন্ত)) পড়ে প্রাগৈতিহাসিক পর্বে। হেলেনীয় ও রোমান যুগীয় জাতিবিজ্ঞান গ্রন্থগুলিতে অ-ভুমধ্যসাগরীয় ধর্মব্যবস্থাগুলির বর্ণনা কমই পাওয়া যায়।
মেরুদেশীয় ধর্মগুলি (সাইবেরিয়ার পশুপূজন ধর্ম, ফিনিক পুরাণ) ঐতিহ্যবাহী আফ্রিকান ধর্ম, আমেরিকান আদিবাসী ধর্ম ও প্রশান্ত মহাসাগরীয় ধর্মসমূহের ক্ষেত্রে প্রাগৈতিহাসিক যুগ শেষ হয়েছে আধুনিক যুগের প্রথম পর্ব ও ইউরোপীয় উপনিবেশের যুগে। এই ধর্মগুলির অধিকাংশই প্রথম বর্ণিত হয়েছে খ্রিস্টীয়করণের প্রেক্ষাপটে।
কোহিনূর (পত্রিকা)
কোহিনূর ছিল ব্রিটিশ ভারতের একটি বাংলা মাসিক পত্রিকা।
প্রকাশকাল
১৮৯৮ সালের জুলাই মাসে (আষাঢ় ১৩০৫ বঙ্গাব্দ) কুষ্টিয়া থেকে প্রথম কোহিনূর পত্রিকা প্রকাশ হয়। তবে এরপর ফরিদপুরের পাংশা ও পরে কলকাতা থেকে পত্রিকা প্রকাশিত হত। এয়াকুব আলী চৌধুরীর বড় ভাই মোহাম্মদ রওশন আলী চৌধুরী ছিলেন পত্রিকার সম্পাদক। পরবর্তীতে রওশন আলী অসুস্থ হলে এয়াকুব আলী চৌধুরী সম্পাদনা করেছেন।
পত্রিকা প্রকাশের জন্য কোহিনূর পরিচালক সমিতি নামে ৩৫ সদস্যের একটি পরিষদ ছিল। তিনপর্যায়ে মোট ১১ বছর ধরে পত্রিকা প্রকাশিত হয়েছে। প্রতি সংখ্যা তিন আনা এবং বার্ষিক দুই টাকায় পত্রিকা বিক্রি হত। তবে অসমর্থ ক্ষেত্রে দেড় টাকায় পত্রিকা বিক্রি হত। পত্রিকা তিন ফর্মা‌ ছাপা হত।
লেখকবৃন্দ
কবি কায়কোবাদের মহাশ্মশান কাব্য কোহিনূর পত্রিকার ধারাবাহিক ছয় সংখ্যায় প্রকাশিত হয়। পত্রিকার অন্যান্য লেখকদের মধ্যে রয়েছেন আবদুল করিম সাহিত্যবিশারদ, শেখ ফজলল করিম, সৈয়দ এমদাদ আলী, মুহম্মদ শহীদুল্লাহ, মীর মশাররফ হোসেন, মোহাম্মদ লুতফর রহমান প্রমুখ। নতুন লেখকদের আবিরভাবে কোহিনূর পত্রিকা ভূমিকা রেখেছে।
গৌতম গুলাটি
গৌতম গুলাটি (জন্ম: ২৭ নভেম্বর ১৯৮৭) হলো ভারতীয় চলচ্চিত্র এবং টেলিভিশন অভিনেতা। তিনি স্টার প্লাস-এ প্রচারিত দিয়া অর বাতি হাম নাটকের মাধ্যমে পরিচিতি লাভ করেন। এরপর তিনি কালারস-এ প্রচারিত বিগ বস ৮-এ প্রতিযোগী হিসেবে প্রবেশ করে, যেখানে তিনি বিজয়ী নির্বাচিত হন। তিনি রাকেশ মেহতার স্বল্পদৈর্ঘ্যের ছবি "ডারপোক"-এ অভিনয় করেন, যেটি ৬৭তম কান চলচ্চিত্র উৎসবে দেখানো হয়। সেখানে তিনি ২৮ বছরের এক অস্থির যুবকের চরিত্রে অভিনয় করেছেন। তিনি "সিদ্ধার্থ- দ্য বুদ্ধ" নামক ছবিতেও অভিনয় করেছেন, যেখানে তিনি দেবদত্তের চরিত্রে অভিনয় করেছেন। সেই সাথে তিনি ক্রিকেটার মোহাম্মদ আজহারউদ্দীন-এর জীবনীমূলক ছবি আজহার (চলচ্চিত্র)-এ ক্রিকেটার রবি শাস্ত্রীর চরিত্রে অভিনয় করেছেন। কনিকা কাপুরের গান "টেডি বেয়ার"-এর সঙ্গীত ভিডিওতেও তাকে দেখা গেছ, যে ভিডিওটি সাক্ষী সাল্ভে-এর বই "দ্য বিগ ইন্ডিয়ান ওয়েডিং" এর প্রচারণার জন্য তৈরি করা হয়েছিল।
অবিভক্ত কামরূপ জেলা
অবিভক্ত কামরূপ জেলা হল পশ্চিম আসামের আগের এটি প্রশাসনিক জেলা, যার থেকে কামরূপ গ্রাম্য ও কামরূপ মহানগর (২০০৩), বরপেটা (১৯৮৩), নলবারী (১৯৮৫) এবং বাক্সা (২০০৪), দক্ষিণ কামরূপ (২০১৫) জেলার প্রতিষ্ঠা করা হয়েছিল।
উপনিবেশের সময়ে এটি এক বৃহৎ প্রশাসনিক জেলা ছিল এবং কালক্রমে এর আয়তন কমে আসতে থাকে।
সূচী প্রতিষ্ঠা
১৮২৬ সালে ইয়াণ্ডাবু সন্ধির দ্বারা ব্রিটিশদের অধিকার করা বার্মা সাম্রাজ্যর পশ্চিম অংশের থেকে কামরূপ প্রশাসনিক জেলা প্রথম প্রতিষ্ঠা করা হয়েছিল। জেলাটির পশ্চিম সীমায় ছিল মানস নদী, এবং পূর্বের সীমায় ছিল বরনদী। ১৮২৬ সালের পর নতুনকরে অধিকার করা অঞ্চলটিতে দুজন আয়ুক্ত নিয়োগ করা হয়েছিল: জ্যেষ্ঠ আয়ুক্ত যিনি "উত্তর-পূর্ব রংপুর" (অবিভক্ত গোয়ালপারা জেলা) শাসন করতেন তাঁকে অতিরিক্তভাবে মানস থেকে বিশ্বনাথ পর্যন্ত নতুনকরে অধিকার করা অঞ্চলের দায়িত্ত্ব দেয়া হয়েছিল; এবং কনিষ্ঠ আয়ুক্ত, যিনি সেই অঞ্চল থেকে বিশ্বনাথের পূর্বর অঞ্চলসমূহ শাসন করতেন। ১৮৩৩ সালে ব্রিটিশরা ধানশিরি নদীর পশ্চিমের অঞ্চলে প্রশাসনিক জেলার প্রতিষ্ঠা করেছিল, ফলত অন্য তিনটি জেলার সাথে কামরূপ জেলা দুটি খণ্ডে বিভক্ত হয়েছিল: ছয় পরগনা বর্তমানের বরপেটা ও নগরবেরা; এবং উত্তরে বিশ পরগনা এবং দক্ষিণে ছয় দুয়ার। প্রত্যেক জেলাকে একজন প্রধান সহায়ক, একজন উপ-সহায়কের সহযোগিতায় শাসন করতেন, কিন্তু পূুজির অভাবের জন্য ছয় পরগনা অঞ্চলে কেবল একজন উপ-সহায়কই ছিল। ১৮৩৬ সালে কামরূপ এর “অবিভক্ত” রূপ এবং নাম লাভ করেছিল।
১৯৪৭ সালে ভারতের স্বাধীনতার পর “অবিভক্ত” কামরূপ জেলা থেকে বরপেটা জেলা (১৯৮৩), এবং নলবারী জেলাকে (১৯৮৫) বিভক্ত করা হয়। ২০০৩ সালে কামরূপকে কামরূপ মহানগর জেলা এবং কামরূপ গ্রাম্য জেলা হিসাবে বিভক্ত করা হয়। ২০০৪ সালে বরপেটা, নলবারী এবং কামরূপ গ্রাম্য জেলার কিছু অংশ নিয়ে বাক্সা জেলা প্রতিষ্ঠা করা হয়।
পৌরাণিক
অবিভক্ত কামরূপ জেলার ইতিহাস কামরূপ সাম্রাজ্যের থেকে আরম্ভ হয়েছিল। বর্মণ রাজ্য এবং পালরাজ্যের রাজধানী যথাক্রমে প্রাগজ্যোতিষপুর এবং দূর্জয় কামরূপে ছিল।
অবিভক্ত কামরূপ জেলাকে আগে কামরূপ পীঠসমূহের অন্তর্গত কামপীঠ বলেও অভিহিত করা হত। একে কামরূপা বা কামরূপ বলা হত যদিও এটি এক বৃহৎ অঞ্চলকে বোঝাত। মহাকাব্যসমূহে একে প্রাগজ্যোতিষ বলেও উল্লেখ পাওয়া যায়। চীনা পরিব্রাজক হিউয়েন সাং-য়ের লেখায় প্রাগজ্যোতিষপুরের উল্লেখ আছে, এই স্থান নিম্ন এবং বৃষ্টিবহুল ছিল, চাষ ভাল হয়, জলবায়ু সুন্দর এবং এর মানুষেরাও ভদ্র। তিনি বলেছিলেন, “রাজা ভাস্করবর্মন জ্ঞানান্বেষী পুরুষ ছিলেন। তিনি নিজে হিন্দু ছিলেন যদিও, বৌদ্ধ ভিক্ষুদেরকে সম্মান করতেন।”
জোই সিলভেরা
জোই সিলভেরা (জন্ম: ২০ ডিসেম্বর ১৯৫১) একজন মার্কিন পরিচালক এবং প্রাক্তন পর্নোগ্রাফিক অভিনেতা।
জোই সিলভেরা ১৯৭০-এর দশকের শুরু থেকে মার্কিন পর্নোগ্রাফিক শিল্পের সাথে জড়িত। নিউ ইয়র্কের আপস্টেটের বাসিন্দা, তিনি প্রথম ১৯৭৪ সালে সান ফ্রান্সিসকোতে অভিনয় শুরু করেন এবং ১০০০ টিরও বেশি ভিডিওতে উপস্থিত হন। ১৯৯০-এর দশকের গোড়ার দিকে সিলভেরা তার নিজের কোম্পানির জন্য ভিডিও পরিচালনা করতে গিয়েছিলেন। তার চলচ্চিত্রগুলি প্রথমে ডেভিলস ফিল্ম দ্বারা বিতরণ করা হয়েছিল এবং পরে তাকে জন স্ট্যাগ্লিয়ানোর এভিল অ্যাঞ্জেল-এ যোগ দেওয়ার জন্য আমন্ত্রণ জানানো হয়েছিল।
কর্মজীবন
তিনি এভিএন এবং এক্সআরসিও হল অফ ফেমের একজন সদস্য।
আজিমপুর মসজিদ
আজিমপুর মসজিদ (Azimpur Mosque) বাংলাদেশের ঢাকার আজিমপুর কবরস্থানের পাশে অবস্থিত। মসজিদের একটি ফার্সি শিলালিপি থেকে প্রতীয়মান হয় যে, এটি ১৭৪৬ খ্রিস্টাব্দে একজন ফয়জুল আলম দ্বারা নির্মিত হয়েছিল। মসজিদটি মুঘল নবাব আলীবর্দী খানের শাসনামলে নির্মিত হয় এবং এটি একটি একক গম্বুজ এবং উভয় পাশে ভল্টসহ একটি অর্ধ-গম্বুজ বিশিষ্ট মসজিদ।
ফ্রেড কোরমাতসু
ফ্রেড টয়োসাবুরু কোরমাতসু (是 松 豊 三郎, ৩০ জানুয়ারি ১৯১৯ - ৩০ মার্চ ২০০৫) ছিলেন দ্বিতীয় বিশ্বযুদ্ধের সূত্রপাতের সময় মার্কিন যুক্তরাষ্ট্রের পশ্চিম উপকূলীয় অঞ্চলে বসবাসকারী একজন জাপানি বংশোদ্ভূত আমেরিকান নাগরিক। জাপানি নৌ ও বিমান বাহিনী পার্ল হারবার আক্রমণ কিছুদিন পরে প্রেসিডেন্ট ফ্রাঙ্কলিন ডি রুজভেল্ট 9066 নং নির্বাহী আদেশ জারি করেন, যাতে তিনি "সামরিক এলাকা" থেকে জাপানি বংশোদ্ভূত সব ব্যক্তিদের অপসারণ করতে তার মনোনীত প্রতিনিধি হিসাবে প্রতিরক্ষা মন্ত্রী ও সামরিক কমান্ডারকে অনুমোদন দেন এবং তাদেরকে 'অন্তরীণ শিবির'-এ স্থানান্তর করতে নির্দেশ দেন যা জাপানি আমেরিকান অন্তরীণ হিসাবে পরিচিত হয়। ফ্রেড কোরমাতসু এই যুদ্ধকালীন আদেশ মান্য করতে অস্বীকার করে তার নিজের বাড়ি ছেড়ে জাপানি আমেরিকানদের জন্য নির্ধারিত অন্তরীণ ক্যাম্পে রিপোর্ট করতে অস্বীকার করেন; ফলশ্রুতিতে তিনি গ্রেফতার এবং দোষী সাব্যস্ত হোন। মামলায় তিনি আপীল আদালতে হেরে যাবার পর অন্তরীন আদেশের 'সাংবিধানিক' যৌক্তিকতা চ্যালেঞ্জ করে মার্কিন যুক্তরাষ্ট্রের সুপ্রিম কোর্টে পুনরায় আপিল করেন; কিন্তু সেখানে তিনি ৬-৩ ভোটে পরাজিত হোন।
আজিমপুর মসজিদ
স্থাপত্য
আজিমপুর মসজিদটি কাছাকাছি অবস্থিত খান মুহাম্মদ মৃধা মসজিদের স্থাপত্যের নকশার অনুরূপ করে তৈরি করা হয়েছে।
এতে পাঁচটি খিলানযুক্ত দরজা রয়েছে এবং প্রতিটি দরজার উপরে দুটি খিলান বিশিষ্ট একটি অর্ধগম্বুজ বিশিষ্ট খিলান রয়েছে। মসজিদটি বাংলাদেশের একটি অনন্য স্থাপত্য, কারণ এটিই অস্তিত্বের সর্বশেষ কাঠামো যার ছাদে অর্ধগম্বুজ বিশিষ্ট একটি একক গম্বুজ রয়েছে।
সংস্কার
২০১৭ সালের জানুয়ারি মাসে, কাঠামোটিকে আধুনিক করতে এবং প্রার্থনার জন্য জায়গা বাড়াতে মসজিদটিকে আংশিকভাবে ভেঙে ফেলা হয়। তবে বাংলাদেশ প্রত্নতত্ত্ব অধিদপ্তরের হস্তক্ষেপে ভাঙন বন্ধ করে দেয়া হয়। কিন্তু ঐতিহাসিক মসজিদটির উল্লেখযোগ্য কিছু অংশ ক্ষতিগ্রস্ত হয়ে যায়।
কাম শট
thumb|একজন পুরুষ নারীর মুখে বীর্যপাত করছে
বীর্য নিক্ষেপ বা কামশট হল একপ্রকারের যৌনকর্ম বা বীর্যপাতের ধরন যাদ্বারা কোনো বস্তু বা ব্যক্তির উপর কোন ব্যক্তির বীর্যপাত করা বোঝায়। কামশট শব্দটি সাধারণত অশ্লীল চলচ্চিত্র, ছবি এবং ম্যাগাজিনে ঘটে যাওয়া চিত্রগুলিতে প্রয়োগ হয়। মুখমণ্ডলে বীর্যপাত বর্তমানে নিয়মিত পর্নোগ্রাফিক চলচ্চিত্রে বা ভিডিওতে দেখা যায় এবং প্রায়শই চলচ্চিত্রের ইতি টানার জন্য শেষ দৃশ্যে ধারণ করা হয়। এছাড়াও কামশট অন্য সঙ্গী বা সঙ্গীদের শরীরের বিভিন্ন অঙ্গ যেমন যৌনি, পায়ু, নিতম্ব, বুক (স্তন) বা জিহ্বায় বীর্যপাতকেও চিত্রিত করতে পারে।
সালন্দর ইউনিয়ন
সালন্দর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৫৫.৩০ কিমি২ (২১.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯৪০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ১১টি।
গ্রাম
(১) ইয়াকুবপুর
(২) দেওগাঁও
(৩) বরুনাগাঁও
(৪) সালন্দর
(৫) সিংপাড়া
(৬) দক্ষিণ আরাজী কৃষ্টপুর
(৭) কচুবাড়ী কৃষ্টপুর
(৮) আরাজী কৃষ্টপুর
(৯) আরাজী সালন্দর
(১০) আরাজী সিংপাড়া
(১১) পশ্চিম আরাজী চন্ডিপুর
ক্বিঙ্গশুই নদী
অববাহিকা
ক্বিঙ্গশুই নদীর অববাহিকা আঞ্চলটির গুইঝৌ প্রদেশের আনশুং শহর, রেসকোর্স সিটি, ইত্যাদি এলাকা সম্ভুত চুন মাটি গঠিত এলাকা। এই নদীর অববাহিকা অঞ্চলে বার্ষিক প্রায় ১০০০ মিমি বৃষ্টিপাত হয়। শীতকালে এই অঞ্চলের তাপমাত্রা ১৪ ডিগ্রির আশেপাশে থাকে।
মন্যু (দেবতা)
মন্যু, বৈদিক সংস্কৃতে "আবেগ"-এর জন্য যুদ্ধের দেবতা, বজ্র ও শত্রুদের হত্যাকারী। তিনি উগ্র, শত্রুকে দমনকারী, স্ব-অস্তিত্বশীল এবং তিনি হলেন ভগবান নৃসিংহ। তাকে স্বাস্থ্য ও সম্পদ আনার জন্য অনুরোধ করা হয়। ঋগ্বেদের ১০.৮৩ ও ১০.৮৪-এ রয়েছে  মন্যুসূক্ত। মন্যু অপৌরুষেয় হল মন্যুসুক্তের দ্রষ্টা।
গাস ম্যাকে
অ্যাঙ্গাস জেমস ম্যাকে (Gus Mackay; জন্ম: ১৩ জুন, ১৯৬৭) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার ও প্রশাসক। জিম্বাবুয়ে ক্রিকেট দলের অন্যতম সদস্য ছিলেন তিনি। বর্তমানে তিনি ক্রিকেট স্কটল্যান্ডের প্রধান নির্বাহীর দায়িত্ব পালন করছেন। ২০০১ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন গাস ম্যাকে।
প্রথম-শ্রেণীর ক্রিকেট
মার্লবোরা হাই স্কুলে অধ্যয়নের পর প্লামট্রি হাই স্কুলে পড়াশুনো করেন। কিশোর অবস্থায় ১৯৮৪ সালে জিম্বাবুয়ে কোল্টস দলের সদস্যরূপে ইংল্যান্ড গমন করেছিলেন। এরপর, জিম্বাবুয়ের বিদ্যালয় দলের সদস্যরূপেও প্রতিনিধিত্ব করেন।
১৯৯৮-৯৯ মৌসুম থেকে ২০০২-০৩ মৌসুম পর্যন্ত গাস ম্যাকে’র প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে ৩১ বছর বয়সে ১৯৯৮-৯৯ মৌসুমে প্রথম-শ্রেণীর ক্রিকেটে অভিষেক ঘটে তার। তবে, প্রথম-শ্রেণীর প্রতিযোগিতা হিসেবে মর্যাদা লাভের পূর্বেই লোগান কাপে ম্যাশোনাল্যান্ড দলের পক্ষে খেলেছিলেন।
১৯৮৬ সালে এসেক্সের সদস্যরূপে এক বছর খেলেন। তবে, পায়ের গোড়ালির আঘাতে তাকে মাঠের বাইরে অবস্থান করতে হয়েছিল। পরবর্তীতে ইংলিশ মিডল্যান্ডসের ক্লাব দল বার্ন্ট গ্রীন ও ওয়েস্ট ব্রোমউইচ খেলেন। ইংল্যান্ড থেকে নিজ দেশে প্রত্যাবর্তন করেন। উদ্দেশ্য ছিল, ১৯৯৯ সালের ক্রিকেট বিশ্বকাপে জিম্বাবুয়ে দলের প্রতিনিধিত্ব করা। তবে, তিনি এ উদ্দেশ্য পূরণে সফল হননি।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন গাস ম্যাকে। ৪ জানুয়ারি, ২০০১ তারিখে ওয়েলিংটনে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ৪ ফেব্রুয়ারি, ২০০১ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
২০০০-০১ মৌসুমে অস্ট্রেলিয়া ও নিউজিল্যান্ড গমনার্থে জিম্বাবুয়ের একদিনের দলের সদস্যরূপে আমন্ত্রিত হন। ২০০১ সালে জিম্বাবুয়ের পক্ষে সিম বোলার হিসেবে তিনটি ওডিআইয়ে অংশ নেন।
ব্যক্তিগত জীবন
২০১১ সালে হার্লেকুইন্স আরএলের সিইও ছিলেন। ২০১৭ থেকে ২০১৯ সময়কালে প্রিমিয়ারশীপ রাগবি দল ওরচেস্টার ওয়ারিয়র্সের ব্যবস্থাপনা পরিচালকের দায়িত্ব পালন করেন। ৩ অক্টোবর, ২০১৯ তারিখে ক্রিকেট স্কটল্যান্ডের প্রধান নির্বাহী হিসেবে তার নতুন দায়িত্ব পালনের কথা ঘোষণা করা হয়।
ঊষা (দেবী)
ঊষা (সংস্কৃত: उषस्) হিন্দুধর্মের ভোরের বৈদিক দেবী। ডেভিড কিনস্লে বলেন, ঋগ্বৈদিক স্তোত্রগুলিতে তাঁকে বারবার উল্লেখ করা হয়েছে, এবং এভাবে বর্ণনা করা হয়েছে যে তিনি "ভোরের সাথে পরিচিত হন, নিজেকে প্রকাশ করেন প্রতিদিনের আলোর সাথে বিশ্বের কাছে, অত্যাচারী অন্ধকারকে দূরে সরিয়ে দেন, মন্দ রাক্ষসদের তাড়ান, জাগিয়ে তোলেন সমস্ত জীবন, সমস্ত কিছুকে গতিশীল করে, প্রত্যেককে তাদের দায়িত্ব পালনের জন্য বিদায় করা"। তিনি সমস্ত জীবের জীবন, কর্ম ও শ্বাসের প্ররোচনাকারী, বিশৃঙ্খলা ও বিভ্রান্তির শত্রু, মহাজাগতিক ও নৈতিক শৃঙ্খলার শুভ উদ্দীপক যাকে হিন্দুধর্মে ঋত বলা হয়।
ঋগ্বেদের সবচেয়ে উচ্চতম দেবী হলেন উষা, কিন্তু তিনটি পুরুষ বৈদিক দেবতা অগ্নি, সোম ও ইন্দ্রের মতো গুরুত্বপূর্ণ বা কেন্দ্রীয় নয়। তিনি অন্যান্য প্রধান পুরুষ বৈদিক দেবতাদের সাথে সমান। তাকে সোনার লাল ঘোড়া বা গরু দ্বারা আঁকা সোনার রথ বা একশত রথে চড়ে একজন সুন্দরী সজ্জিত যুবতী হিসাবে চিত্রিত করা হয়েছে। আকাশ জুড়ে তার পথে, বৈদিক সৌর দেবতা সূর্যের জন্য পথ তৈরি করে, যাকে তার স্বামী বা তার পুত্র হিসাবে উল্লেখ করা হয়। বেদের সবচেয়ে সুন্দর কিছু স্তোত্র তাকে উৎসর্গ করা হয়েছে। তার বোন হল রাত্রি বা রাত।
সমসাময়িক গুরুত্ব
জর্জ উইলিয়ামস বলেন, শ্রদ্ধেয় গায়ত্রী মন্ত্র, সমসাময়িক হিন্দুধর্মে উষার প্রতিদিনের অনুস্মারক হয়ে আছে।
শ্রী অরবিন্দের মতে, উষা হলেন "জাগরণ, কার্যকলাপ এবং অন্যান্য দেবতাদের বৃদ্ধির মাধ্যম; তিনি বৈদিক উপলব্ধির প্রথম শর্ত। তার ক্রমবর্ধমান আলোকসজ্জা দ্বারা মানুষের সমগ্র প্রকৃতি স্পষ্ট করা হয়; তার মাধ্যমে [মানবজাতি] সত্যে পৌঁছায়, তার মাধ্যমে সে [সত্যের] সৌন্দর্য উপভোগ করে।"
বিহার ও উত্তর প্রদেশ (ভারত) ও নেপালে ছট পূজার উৎসবের সময় আঞ্চলিকভাবে ঊষার পূজা করা হয়।
ভারতের জাতীয় জলপথ আইন, ২০১৫
ইতিহাস
জাতীয় জলপথ আইন, ২০১৫ ভারতের নৌপরিবহন ও পরিবহন মন্ত্রী নিতিন গডকরী দ্বারা লোকসভায় উপস্থাপনকরা হয়। এই বিধেয়কটি ২০১৫-এর ২১ ডিসেম্বর লোকসভাতে ও ৯ মার্চ ২০১৬ সালে রাজ্যসভাতে মঞ্জুরি দেওয়া হয়। তারপর ১৫ মার্চ ২০১তে রাজ্যসভার সংশোধনী অনুযায়ী এটি আবার লোকসভায় পাস করা হয়
বীর্য
বীর্য একপ্রকার জৈবিক তরল যা যৌনসঙ্গমের শেষ পর্যায়ে চরম সুখানুভূতি সৃষ্টির সঙ্গে পুরুষাঙ্গ হতে নি:সৃত হয়। শুক্রাণূ সমৃদ্ধ পুরুষের বীর্যে নারীর ডিম্ব নিষিক্ত হলে জরায়ুতে মানব ভ্রূণের সৃষ্টি হয়। কেবল যৌনসঙ্গম নয়, যৌনানন্দ লাভের জন্য হস্তমৈথুনের মাধ্যমেও বীর্যস্খলন করা হয়ে থাকে। এছাড়া স্বপ্নদোষ মাধ্যমে বীর্যপাত হয়ে থাকে। বীর্য নানা নামে পরিচিত যার মধ্যে রয়েছে শুক্র, ধাতু বীর্যরস ইত্যাদি। বীর্য এক প্রকার অঘনীভূত, ঈষৎ ক্ষারীয়, আঠালো জেলির ন্যায় জৈব তরল যা সাধারণত স্পার্মাটোজোয়া ধারণ করার ক্ষমতা রাখে। এটি সাধারণত কোন জীব প্রজাতির পুরুষ কিংবা উভলিঙ্গ প্রাণির অন্ডকোষ থেকে উৎপন্ন হয় এবং ঐ প্রজাতির স্ত্রী লিঙ্গের প্রাণির জরাযুতে সৃষ্ট হওয়া ডিম্বাণু নিষিক্ত করার ক্ষমতা রাখে। মানুষের ক্ষেত্রে, বীর্যরসে স্পার্মাটোজোয়া ছাড়াও অন্যান্য একাধিক উপাদানের উপস্থিতি লক্ষ্য করা যায়। এসব উপাদানের মধ্যে প্রোটিওলাইটিক ও অন্যান্য এনজাইম এবং ফ্রুক্টোজের উপস্থিতি উল্লেখযোগ্য। এই উপাদানগুলো মূলত দেহের বাইরে বা দেহাভ্যন্তরে স্পার্মাটোজোয়ার টিকে থাকা নিশ্চিত করে এবং এদেরকে ‘সাঁতরানোর’ বা চলাচলের জন্য একটি নিরাপদ মাধ্যমের যোগান দেয়।
শ্রোণীচক্রে অবস্থিত সেমিনাল ভেসিকল নামক অঙ্গ থেকে বীর্য উৎপন্ন হয়। যে প্রক্রিয়ার মাধ্যমে বীর্য নিঃসরণ ঘটে তাকে বীর্যপাত বলে।
এছাড়াও বংশগতির উপাদান হিসেবে বীর্যের ব্যবহার উল্লেখযোগ্য। বিভিন্ন বিরল জীব প্রজাতি কিংবা সংকরজাত প্রজাতি সংরক্ষণের জন্য ক্রায়োকনজার্ভেশন প্রক্রিয়ায় তাদের বীর্য সংরক্ষণ করা হয়ে থাকে। এধরনের চর্চাকে জীব-জন্তুর বংশগতির সম্পদ সংরক্ষণ বলা হয়ে থাকে।
নিষেক
প্রজাতির বৈশিষ্ট্যের উপর ভিত্তি করে, স্পার্মাটোজোয়া হয়ত অভ্যন্তরীণ বা বাহ্যিকভাবে ডিম্বাণু নিষিক্ত করতে পারে। বহিঃনিষেকের ক্ষেত্রে, স্পার্মাটোজোয়া স্ত্রী প্রাণির প্রজনন অঙ্গসমূহের বাইরে সরাসরি প্রত্যক্ষভাবে ডিম্বাণু নিষিক্ত করে থাকে। উদাহরণস্বরূপ, স্ত্রী মাছেরা তাদের পোনা উৎপাদনকারী ডিমগুলো তাদের জলীয় বাসস্থানের পরিবেশে ছড়িয়ে দেয়। যেখানে সেগুলো পুরুষ মাছেদের দ্বারা নিষিক্ত হয়।
মানবদেহে বীর্য উৎপন্ন হওয়ার প্রক্রিয়া
বীর্যস্খলন সংঘটিত হওয়ার সময়, ইজেকুলেটরি ডাক্টস বা বীর্যস্খলনের নালীদ্বয়ের ভেতর দিয়ে শুক্রাণু প্রবাহিত হয় এবং সেমিনাল ভেসিকল দ্বয়, প্রোস্টেট গ্রন্থি এবং বাল্বোইউরেথ্রাল গ্রন্থিদ্বয়ের তরলের সঙ্গে বীর্য তৈরি করার জন্য মিশ্রিত হয়। সেমিনাল ভেসিকলদ্বয় ফ্রুক্টোজ ও অন্যান্য উপাদান সমৃদ্ধ একটি হালকা হলুদ বর্ণের চটচটে তরল উৎপন্ন করে যা মানববীর্যের উপাদানসমূহের মোট পরিমাণের শতকরা প্রায় ৭০ ভাগ। প্রোস্টেট থেকে যে তরল নিঃসরণের প্রক্রিয়াটি ঘটে, তা ডাইহাইড্রোটেস্টোস্টেরনের প্রভাবে ঘটে থাকে।  প্রোস্টেট নিঃসৃত এ তরলটি একটি সাদাটে বা কখনোবা স্বচ্ছ হালকা তরল পদার্থ হয়ে থাকে, যা বিভিন্ন প্রকারের প্রোটিওলাইটিক এনজাইম, সাইট্রিক এসিড, এসিড ফসফেটেজ এবং নানান প্রকারের লিপিড দ্বারা সমৃদ্ধ  থাকে। বাল্বোইউরেথ্রাল গ্ল্যান্ডদ্বয় মূত্রনালীর লুমেনের ভিতর দিয়ে যথাযথভাবে একটি তরল নিঃসৃত করে যেন তা সঠিকভাবে পিচ্ছিল হয়।
"সেরেটলি কোষসমূহ", যারা শুক্রাণু উৎপাদনে সাহায্য করে এবং তাদের পুষ্টি সরবরাহ করে, সেগুলো সেমিনিফেরাস নালীসমূহের মধ্যে একটি তরল পদার্থ নিঃসরণ করে যা শুক্রানুকে শিশ্ননালীর ভেতর দিয়ে চালনা করতে সাহায্য করে। ডাক্টালি ইফারেন্টাস নালীদ্বয় মাইক্রোভিলাস ও লাইসমাল গ্র্যানিউল যুক্ত ঘন আকৃতির কোষ দ্বারা গঠিত থাকে যা ডাক্টাল ফ্লয়িড বা নালীস্থ তরলকে অন্যান্য তরল উপাদান শোষণ করানোর মাধ্যমে এতে আরও এক ধাপ পরিবর্তন আনে। বীর্য যখনই ডাক্টাস এপিডিডাইমিস নালীত্বকে প্রবেশ করে, ঠিক তখনই তরল পুণঃশোষণকারী পিনোসাইটোটিক ভেসেল সমৃদ্ধ প্রধান কোষসমূহ গ্লিসারোফসফোকোলিন নামক একটি পদার্থ নিঃসরণ করে যেটি দ্রুত বীর্যপতন রোধ করে বলে বেশিরভাগ ক্ষেত্রে ধারণা করা হয়। সহকারী শিশ্ন নালিকাদ্বয়, সেমিনাল ভেসিকল, প্রোস্টেট গ্রন্থিদ্বয় এবংবাল্বোইউরেথ্রাল গ্রন্থিদ্বয়ই অধিকাংশ পরিমাণ বীর্যতরল প্রস্তুত করে।
মানব বীর্যের উপাদান
মানব বীর্যে বিদ্যমান বিভিন্ন উপাদানের পরিমাণ ও গঠন নিম্নরূপঃ
বীর্যের পরিমাণ বাড়ানো
কিছু সম্পূরক খাবার বীর্যের পরিমাণ বাড়ায় বলে দাবি করা হয়েছে। তথাকথিত হারবাল ভায়াগ্রাসহ অন্যান্য সম্পূরক খাবারকে ওষুধ পরিচালনা বিভাগ অনুমতি দেয়নি এবং এসবের কোনোটাই বৈজ্ঞানিক ভাবে স্বীকৃত নয়। তবে বীর্যপাতের ফলে আমাদের শরীরের যে সাময়িক ভাবে বিদ্ধস্ত হয়ে যায় তার ক্ষতিপূরণ এর জন্য প্রোটিন যুক্ত খাবার খাওয়া উচিত
স্বাস্থ্যের উপর প্রভাব
প্রজনন এর কেন্দ্রীয় ভূমিকা ছাড়াও, কিছু সমীক্ষায় বীর্য মানব স্বাস্থ্যের বিশেষ উপকারী প্রভাব থাকতে পারে দাবী করা হয়েছে :
অন্যান্য গবেষণায় বিরূপ প্রভাব দাবি:
মানসিক দিক
সাম্প্রতিক একটি গবেষণা সুপারিশ করেছে যে, বীর্য মহিলাদের বিষণ্নতারোধী হিসাবে কাজ করে, তাই শারীরিকভাবে বীর্য গ্রহণ নারীদের বিষণ্নতা ভোগার সম্ভাবনা কমে যায়। আগে ধারণা করা হতো এটা ঘটে কারণ বীর্যের জটিল রাসায়নিক গঠন যাতে মেজাজ-পরিবর্তনকারী হরমোন (টেস্টোস্টেরন, ইস্ট্রোজেন, গুটিকা-উত্তেজক হরমোন, লুটিনাইজিং হরমোন, প্রোল্যাক্টিন এবং বিভিন্ন প্রোস্টাগ্লান্ডিন)।
সাংস্কৃতিক দিক
এর ফলে নারী মনে উত্তেজনা ও পুরুষের প্রতি তার আকর্ষণ বাড়ে।
মার্কেন্টাইল ব্যাংক লিমিটেড
মার্কেন্টাইল ব্যাংক লিমিটেড বাংলাদেশের একটি বাণিজ্যিক ব্যাংক। ব্যাংকটি ২০ মে ১৯৯৯ সালে প্রতিষ্ঠিত এবং বাণিজ্যিক যাত্রা শুরু করে ২০ মে, ১৯৯৯ সালে।
গঠন
ব্যাংক কোম্পানি আইন, ১৯৯১ -এর অধীনে পাবলিক লিমিটেড কোম্পানি হিসাবে এটি ১৯৯৯ সালে যাত্রা শুরু করে। প্রতিষ্ঠাতা চেয়ারম্যান ছিলেন আব্দুল জলিল ২০০৪ সালের ১৬ ফেব্রুয়ারি ঢাকা স্টক এক্সচেঞ্জ এবং ২৬ ফেব্রুয়ারি, ২০০৪ সালে চট্টগ্রাম স্টক এক্সচেঞ্জ -এ নিবন্ধিত হয়।
ব্যাংকিং পরিষেবা
মার্কেন্টাইল ব্যাংক লিমিটেড বিভিন্ন ধরনের ব্যাংকিং পরিসেবা দিয়ে থাকে। যার মধ্য রয়েছে -
শাখা
বর্তমানে (অক্টোবর, 2019) ব্যাংকিং শাখা 140 টি। সবগুলো শাখা অনলাইন। ব্যাংকটির ৫টি এসএমই শাখা আছে।
এটিএম
বর্তমানে (ডিসেম্বর, ২০১৩) এটিএম বুথ সংখ্যা ১২০ টি।
মোবাইল ব্যাংকিং
মার্কেন্টাইল ব্যাংকের মোবাইল ব্যাংকিং মাইক্যাশ চালু আছে।
ফেডোরা ইউনিটি
ফেডোরা ইউনিটি একটি কমিউনিটি প্রকল্প যা ফেডোরা ব্যবহারকারীদের এবং অবদানকারীদের মানসম্পন্ন তথ্য সরবরাহ করে এমন উদ্দেশ্য নিয়ে বিস্তৃত এবং সংক্ষিপ্ত ওয়েবসাইট এবং সামগ্রী তৈরি করা হয়েছিল।
এই প্রকল্পের সমস্ত উপস্থাপন ওপেন পাবলিকেশন লাইসেন্সের (কোনও বিকল্প ছাড়াই) আওতায় আসে তবে এটি ফেডোরা ডকুমেন্টেশন প্রজেক্টে জমা দেওয়ার অনুমতি উল্লেখ করা হয়েছে এমন না হলে।
রি-স্পিনসমূহ
ফেডোরা ইউনিটি প্রকল্প আই৩৮৬ এবং x৮৬_৬৪ আর্কিটেকচারের জন্য আইএসও ইমেজ তৈরি করেছিল যা স্লিপস্ট্রেমেড ইনস্টলেশন মিডিয়া সহ জিগডো ডাউনলোড হিসাবে উপলব্ধ ছিল। ১৯শে মার্চ, ২০১০ সালে ফেডোরা ইউনিটি ফেডোরা ১২ রি-স্পিন -২০১০০৩০৩ ইমেজ প্রকাশিত করেছিল। এই রি-স্পিন আইএসও আনুষ্ঠানিকভাবে প্রকাশিত ফেডোরা ১২ ইনস্টলেশন মিডিয়া ভিত্তিক ছিল এবং ৩ মার্চ, ২০১০ পর্যন্ত প্রকাশিত সমস্ত হালনাগাদ অন্তর্ভুক্ত করা ছিল।
হার্শেল স্যাভেজ
হার্শেল স্যাভেজ (জন্ম: হার্ভে কোহেন, ২৫ নভেম্বর ১৯৫২) একজন মার্কিন প্রাক্তন পর্নোগ্রাফিক অভিনেতা, পরিচালক এবং মঞ্চ অভিনেতা, যিনি ১০০০ টিরও বেশি প্রাপ্তবয়স্ক চলচ্চিত্রে উপস্থিত হয়েছেন। ২০০২ সালে, এভিএন তাকে সর্বকালের সেরা ৫০ পর্ণ তারকাদের তালিকায় ৪৬ তম স্থান দেয়। এছাড়াও তিনি এভিএন এবং এক্সআরসিও হল অফ ফেমে অন্তর্ভুক্ত হয়েছেন।
জো, জেট এবং জোকো
জো, জেট এবং জোকো বেলজীয় শিল্পী অ্যার্জে (১৯০৭–১৯৮৩) রচিত ও অলংকৃত একটি চিত্রকথা বা কমিকস ধারাবাহিক। এ ধারাবাহিকে মোট পাঁচটি বই রয়েছে।
নেকেড আই (ম্যাগাজিন)
নেকেড আই ম্যাগাজিন ছিল একটি কানাডীয় বিনোদন এবং জীবনধারা প্রকাশনা যা ব্র্যান্ড ইউ মিডিয়া দ্বারা ত্রৈমাসিক ভিত্তিতে এবং তারপর দ্বিবার্ষিক ভিত্তিতে বিতরণ করা হয়। ম্যাগাজিনটি ১৯৯৯ এবং ২০১০ এর মধ্যে নানা বাধা সহ প্রকাশিত হয়েছিল।
ম্যাগাজিনটি কানাডীয় এবং আন্তর্জাতিক সেলিব্রিটি এবং প্রবণতা উভয়ের উপর দৃষ্টি নিবদ্ধ করে।
ম্যাগাজিনটি মূলত প্রকাশক (এবং তারপর সম্পাদক) বার্টন রাইসের অধীনে মন্ট্রিল, কুইবেকে ১৯৯৯ সালে চালু হয়েছিল কিন্তু এক বছরের কম সময়ের মধ্যে এটি গুটিয়ে যায়। এটি ২০০৭ সালে এটি আবার ত্রৈমাসিক হিসাবে পুনরায় চালু করা হয়েছিল তারপর ২০১০ সালে এর শেষ দুটি সংখ্যা দ্বিবার্ষিকভাবে প্রকাশিত হয়েছিল।
ম্যাগাজিনের টার্গেট পাঠা গ্রুপ ছিল ১৮ থেকে ৩৫ বছর বয়সীরা।
শীতল বায়ুরেখা
thumb|250px|right|যুক্তরাষ্ট্রের জাতীয় আবহাওয়া সার্ভিসের মানচিত্রে একটি শীতল বায়ুরেখা, ৩ এপ্রিল, ২০১১। সরু নীল রেখাটি হচ্ছে শীতল বায়ুরেখা। রেখার পেছনে গুরুতর ঝড় সৃষ্টি হতে দেখা যাচ্ছে যা ডানে নিচ কোণার দিকে প্রবাহিত হবে। শীতল বায়ুরেখা (ইংরেজি ভাষায়: Cold front) আবহাওয়া বিজ্ঞান সহ বিজ্ঞানের বেশ কিছু শাখার একটি গুরুত্বপূর্ণ ধারণা। একটি অপেক্ষাকৃত শীতল এবং অগ্রসরমান বায়ুর অগ্রভাগের সীমারেখাকেই শীতল বায়ুরেখা বলা হয়। এই রেখার পূর্বে অবস্থিত অগ্রসরমান বায়ুর ঘনত্ব বেশি হওয়া সত্ত্বেও তাপমাত্রা কম হয়, কিন্তু রেখাটির পরে অবস্থিত বায়ুর ঘনত্ব কম ও তাপমাত্রা বেশি হয় যা অভিঘাত তরঙ্গের বিপরীত।
আসামপারা রেলওয়ে স্টেশন
আসামপাড়া রেলওয়ে স্টেশন বাংলাদেশের সিলেট বিভাগের হবিগঞ্জ জেলার চুনারুঘাট উপজেলায় অবস্থিত একটি রেলওয়ে স্টেশন। ২০০৩ সাল থেকে স্টেশনটি বন্ধ রয়েছে শায়েস্তাগঞ্জ থেকে বাল্লা স্টেশন পর্যন্ত ট্রেন চলাচল বন্ধ থাকার কারণে।
ইতিহাস
আসামপারা রেলওয়ে স্টেশন হচ্ছে বাংলাদেশের একটি রেলওয়ে স্টেশন যা হবিগঞ্জ জেলার চুনারুঘাট উপজেলায় অবস্থিত। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে পাঁচটি জংশন ছিল, তার মধ্যে শায়েস্তাগঞ্জ রেলওয়ে জংশন অন্যতম। ১৯০৩ সালে এটি চালু হয়। পরবর্তীতে ১৯২৮-১৯২৯ সালে হবিগঞ্জ বাজার–শায়েস্তাগঞ্জ–বাল্লা রেলপথ চালু হলে স্টেশনটি জংশন স্টেশনে রুপান্তরিত হয়। আসাম বেঙ্গল রেলওয়ে কর্তৃক ১৯২৯ সালে শায়েস্তাগঞ্জ থেকে বাল্লা পর্যন্ত রেলপথ তৈরি করা হয়। এসময় এই লাইনের স্টেশন  হিসেবে আসামপারা রেলওয়ে স্টেশন তৈরি করা হয়।
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথটি ১৯২৮ সালে তৎকালীন ব্রিটিশ সরকার আসাম বেঙ্গল রেলওয়ে কর্তৃক হবিগঞ্জ জেলা সদর শহর থেকে শায়েস্তাগঞ্জ জংশন হয়ে বাল্লা সীমান্ত পর্যন্ত প্রায় ৪৫ অথবা ৫২ কিলোমিটার দীর্ঘ রেলপথ চালু করে। এর মধ্যে ১৯২৮ সালে শায়েস্তাগঞ্জ–হবিগঞ্জ (১৫ অথবা ১৬ কিমি ) এবং ১৯২৯ সালে শায়েস্তাগঞ্জ–বাল্লা (৩০ অথবা ৩৬ কিমি ) রেলপথ উদ্বোধন করা হয়। শায়েস্তাগঞ্জ-হবিগঞ্জ লাইনের সর্বশেষ স্টেশন হিসেবে হবিগঞ্জ বাজার রেলওয়ে স্টেশন তৈরি করা হয় এবং শায়েস্তাগঞ্জ-বাল্লা লাইনের সর্বশেষ স্টেশন হিসেবে বাল্লা রেলওয়ে স্টেশন তৈরি করা হয়।
সে সময় হবিগঞ্জের চুনারঘাট উপজেলার ১৩টি বাগানের চা পাতা রপ্তানি ও বাগানের রেশনসহ আনুষঙ্গিক জিনিসপত্র আমদানী করার একমাত্র মাধ্যম ছিল এ রেলপথ। শায়েস্তাগঞ্জ–হবিগঞ্জ রেলপথে মোট ৪টি স্টেশন রয়েছে (শায়েস্তাগঞ্জ জংশন বাদে), যথা: হবিগঞ্জ বাজার, হবিগঞ্জ কোর্ট, ধুলিয়াখাল এবং পাইকপাড়া। শায়েস্তাগঞ্জ–বাল্লা রেলপথে মোট ৭টি স্টেশন রয়েছে (শায়েস্তাগঞ্জ জংশন বাদে), যথা: বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
বাংলাদেশ স্বাধীনতার পরবর্তীতে এরশাদ সরকারের প্রথম দিকে হবিগঞ্জ–শায়েস্তাগঞ্জ–বাল্লা রেলপথটি সর্বপ্রথম বন্ধ হয়, তবে পরে আবার চালু হয়। এরপর ১৯৯১ ও ১৯৯৬ সালে অনুরূপ বন্ধ হয় এবং ২০০০ সালে রেলপথটি উন্নত সংস্কার করে ট্রেন চলাচল চালু হয়েও সর্বশেষ ২০০৩ সালে এ লাইনে ট্রেন চলাচল বন্ধ হয়ে যায়। বিএনপি-জামায়াত জোট সরকারের আমলের অঘোষিতভাবে বন্ধ হওয়ার পর থেকেই একটি প্রভাবশালী মহল রেলের বিশাল সম্পদের দিকে নজর দেয়। ২০০৫ সালের দিকে সড়ক করার অজুহাতে হবিগঞ্জ বাজার থেকে শায়েস্তাগঞ্জ রেলওয়ে জংশন পর্যন্ত প্রায় ১৫ কিলোমিটার রেলপথ তুলে ফেলা হয়। পরে আবার শায়েস্তাগঞ্জ থেকে হবিগঞ্জ পর্যন্ত রেল লাইনটি উঠিয়ে বাইপাস সড়ক নির্মাণ করা হয়। আগে এ লাইনে নিয়মিত ট্রেন চলাচল করতো।
২০০৩ সালে এ পথে ট্রেন চলাচল বন্ধ করে দেওয়ার পর পরিত্যক্ত হয়ে পড়ে এ রেলপথটি। এরপর থেকে কোটি কোটি টাকার রেল সম্পদ লুটপাট হতে থাকে। এরই মধ্যে পথটির মূল্যবান যন্ত্রপাতি ও স্টেশন ঘরের আসবাবপত্র লুটপাট হয়ে গেছে। এখন চলছে রেলপথের জমি দখল। একশ্রেণির মানুষ এসব জমি দখল করে ইমারত নির্মাণ করছে। চাষ করছে নানা ফসল। পরিত্যক্ত রেলপথটির সাথে জড়িয়ে আছে শায়েস্তাগঞ্জ জংশনের নাম। জশংনের ঐতিহ্য রক্ষায় দ্রুত এ রেলপথে পুনরায় ট্রেন চালুর দাবি স্থানীয়দের।
রেল ব্যবস্থা
হবিগঞ্জ বাজার–শায়েস্তাগঞ্জ–বাল্লা রেলপথ টি মূলত শায়েস্তাগঞ্জ রেলওয়ে জংশন স্টেশন হয়ে আখাউড়া-কুলাউড়া-ছাতক রেলপথের অন্তর্ভুক্ত। শায়েস্তাগঞ্জ–বাল্লা রেলপথ সেকশনে আসামপারা একটি রেলওয়ে স্টেশন। এই স্টেশন থেকে দুই টি দিকে রেলপথ গেছে, যথা: দক্ষিণ-পূর্বে শায়েস্তাগঞ্জ–বাল্লা রেলপথ, এবং উত্তর-পশ্চিমে বাল্লা–শায়েস্তাগঞ্জ রেলপথ, (বাল্লা থেকে শায়েস্তাগঞ্জ জংশন হয়ে) পশ্চিম-উত্তরে শায়েস্তাগঞ্জ–হবিগঞ্জ বাজার রেলপথ।
পরিষেবা
হবিগঞ্জ বাজার রেলওয়ে স্টেশন দিয়ে ২০০৩ সাল পর্যন্ত, হবিগঞ্জ বাজার থেকে বল্লা রেলওয়ে স্টেশন পর্যন্ত লোকাল ট্রেন চলাচল করতো। যা বর্তমানে বন্ধ হয়ে গেছে। এখানে উল্লেখ্য যে, ২০০৩ সাল থেকে পূর্ববর্তী বিগত বছর গুলোতে হবিগঞ্জ–শায়েস্তাগঞ্জ–বাল্লা রেলপথে লোকাল ট্রেন চলাচল করতো, ২০০৩ সালে অঘোষিত ভাবে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।
স্তূপ পর্বত
চ্যুতি ব্লকগুলি শিলা বা পাথরের খুব বড় খণ্ড, কখনও কখনও কয়েকশ কিলোমিটার বিস্তৃত হয়, যা পৃথিবীর ভূত্বকগুলিতে টেকটোনিক এবং স্থানীয় চাপ দ্বারা তৈরি হয়। বেডরকের বড় অঞ্চলগুলি ভেঙে বড় বড় খণ্ডের পাথরে পরিণত হয়। ব্লকগুলি বা পাথরের খণ্ড তুলনামূলকভাবে অভিন্ন লিথোলজি দ্বারা চিহ্নিত করা হয়। এর মধ্যে সবচেয়ে বড় ফল্ট ব্লককে ক্রাস্টাল ব্লক বলে। টেকটোনিক প্লেটগুলি থেকে বিচ্ছিন্ন বৃহত ক্রাস্টাল ব্লক বা খণ্ডগুলিকে টেরেন বলে।
কোনো কোনো সময় ভূ-আলোড়নজনিত টান ও সংনমনের প্রভাবে ভূত্বকের শিলাস্তরে ফাটল ও চ্যুতি দেখাযায়।শিলাস্তরের যে রেখা বরাবর এই চ্যুতি সৃষ্টি হয়,তাকে বলা হয় চ্যুতিরেখা।যদি ভূ-আলোড়ন প্রবল হয় তাহলে চ্যুতিরেখার একদিকের শিলাস্তর প্রবল চাপের ফলে ওপরে উঠে যায় অথবা খাড়া ভাবে নিচে বসে যায়।যদি প্রথমটি ঘটে অর্থাৎ শিলাস্তর উপরে উঠে যায় তাহলে স্তূপ পর্বত সৃষ্টি হয়।ভারতের সাতপুরা,ফ্রান্স এর ভোজ এবং জার্মানির ব্ল্যাক ফরেস্ট হল স্তূপ পর্বত।
বিগ বস ১৬
বিগ বস: গেম বদলেগা, কিউঁকি বিগ বস খুদ খেলেগা! (बिग बॉस: गेम बदलेगा, क्योंकि बिग बॉस खुद खेलेगा!, অনুবাদ: বিগ বস: খেলা বদলে যাবে কেননা বিগ বস নিজেই খেলবেন!; যা সংক্ষেপে বিগ বস ১৬ নামেও পরিচিত) হচ্ছে হিন্দি ভাষায় ভারতীয় আপাতবাস্তব টেলিভিশন অনুষ্ঠান বিগ বসের ষোড়শ আসর। ওলন্দাজ আপাতবাস্তব টেলিভিশন অনুষ্ঠান বিগ ব্রাদার ধারাবাহিকের ওপর নির্মিত বিগ বসের এই আসরটি বরাবরের মতো এবারো ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। বিগ বসের ইতিহাসে সর্বোচ্চ ত্রয়োদশ এবং টানা অষ্টমবারের মতো বলিউড অভিনেতা সালমান খান এই আসরটির উপস্থাপনা করেছেন। ২০২২ সালের ১লা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছে।
বিন্যাস
এই অনুষ্ঠানটি মূলত ওলন্দাজ গণমাধ্যম ব্যক্তিত্ব জন ডে মোল দ্বারা বিকশিত বিগ ব্রাদারের বিন্যাসের ওপর ভিত্তি করে নির্মিত। এই অনুষ্ঠানে অংশগ্রহণকারী প্রত্যেক প্রতিযোগীকে (যারা "বাসিন্দা" হিসেবে পরিচিত) একটি উদ্দেশ্য-নির্মিত বাড়িতে বসবাস করতে হয়, যেখানে তারা ঘরের বাইরের বিশ্ব হতে সম্পূর্ণরুপে বিচ্ছিন্ন থাকেন। প্রতি সপ্তাহে, প্রতিযোগীগণ তাদের মধ্য হতে কয়েকজন প্রতিযোগীকে প্রতিযোগিতা হতে বাদ করার জন্য জনসাধারণের ভোটের মুখোমুখি করার লক্ষ্যে মনোনয়ন করেন, যেখান থেকে সাধারণত সবচেয়ে কম ভোট পাওয়া প্রতিযোগী এই প্রতিযোগিতা হতে বিদায় নেয়। তবে সর্বশেষ সপ্তাহে, সকল প্রতিযোগী জনসাধারণের ভোটের জন্য মনোনীত হয়ে থাকেন, যেখানে জনসাধারণ আসরের চ্যাম্পিয়ন নির্ধারণের লক্ষ্যে ভোট প্রদান করে থাকে।
অন্যদিকে, প্রতি সপ্তাহে বিগ বস প্রতিযোগীদের অধিনায়ক নির্ধারণ, বিলাসদ্রব্য জয়লাভ এবং অন্যান্য উদ্দেশ্যে বেশ কিছু খেলার আয়োজন করেন, যেখানে বিজয়ী প্রতিযোগী কিংবা দল বিলাসদ্রব্য জয়লাভের পাশাপাশি মাঝেমধ্যে বিশেষ অধিকারও জয়লাভ করে থাকে।
ফালাফেল
ফালাফেল (فلافل, ) হল একটি ডুবো তেলে ভাজা ফ্রাইবল বা পেটি যা তৈরী হয় ছোলা কিংবা মটরশুটি (কিংবা দুটোই) দিয়ে। এটি মধ্যপ্রাচ্যের একটি ঐতিহ্যবাহী খাবার, সাধারণত পিঠার ভিতরে পুরে দেওয়া হয় কিংবা লাফা নামের একপ্রকার রুটি দিয়ে মোড়ানো থাকে। আবার এভাবে বানানো একপ্রকার স্যান্ডইচকেও ফালাফেল বলা হয়। ভাজা বলগুলোর উপরে সালাদ, সব্জি বা পিকল, হট সস বা তিলের সস দিয়ে টপিং দেওয়া হয়। ফালাফেল বলগুলোকে এমনিতেও খাওয়া যায় আবার ঐতিহ্যবাহী জর্ডানি ডিসের সাথেও একটা আইটেম হিসেবে পরিবেশিত হয়।
মধ্যপ্রাচ্যের সর্বত্রই ফালাফেল একটা খুব প্রচলিত খাবার। এই ভাজাপোড়া আইটেমটি এখন বিশ্বের বিভিন্ন যায়গায় স্ট্রিট ফুড হিসেবে মাংসের বিকল্প হিসেবে পাওয়া যায়। সাইপ্রাসে এই জনপ্রিয় খাবারটি φελάφελ নামে পরিচিত। .
উৎপত্তি
আরবিতে ফিলফিল মানে হল মরিচ, আর ফালাফেল শব্দটি হল ফিলফিলেরই বহুবচন। এই শব্দটিই আশেপাশের সব এলাকায় ছড়িয়ে গেছে যেমন পার্সিয়ান পিলপিল। শব্দটি সংস্কৃত "পিপ্পালি" (पिप्पली) থেকে এসেছে যার মানে "লম্বা মরিচ"। অথবা সিরীয় ফিলফাল (পূর্বের পিলপাল) যার মানে "ছোট গোল বস্তু" থেকেও আসতে পারে। এভাবেই ফালাফেল শব্দটির উৎপত্তিগত অর্থ দাড়ালো "গোলাকার ছোট বল"।
একটা মিশরীয়-খৃষ্টীয় উৎপত্তি মতবাদ অবশ্য সাম্প্রতিক সময়ে প্রস্তাবিত হয়েছে যাতে মনে করা হয় "ফা লা ফেল" অর্থ "অনেকগুলো মটরশুটির"।
যেটাই হোক, আরবি শব্দ ফালাফেল একটা খাবারের নাম হিসেবেই আরও অন্যান্য ভাষায় ঢুকে যায় এবং পৃথিবীব্যাপি ছড়িয়ে পড়ে। ১৯৪১ সালে ইংরেজি ভাষায় প্রথম একে স্বীকৃতি দেওয়া হয়।
যাইহোক, ফালাফেল বলতে বুঝায় সবজির চপটি কিংবা ফালাফেল দেয়া স্যান্ডুইচ উভয়ই।
ইতিহাস
ফালাফেল আসলো কোথা থেকে এটা অজ্ঞাত এবং বিতর্কিত। প্রচলিত ভাষ্যমতে এই খাবারের উৎপত্তি হয়েছিল মিশরে। মিশরীয় খৃষ্টানদের দ্বারা খাওয়া হত লেন্ট চলাকালে, কারণ এই সময় মাংস খাওয়া নিষিদ্ধ ছিল। আর যেহেতু আলেকজান্দ্রিয়া ছিল বন্দর নগরী তাই এটাই খুব স্বাভাবিক যে এই খাবারটি মধ্যপ্রাচ্যের বিভিন্ন অন্চলে ছড়িয়ে গেল। পরবর্তীতে এই খাবারটা লেভ্যান্ট অন্চলে ছড়িয়ে গেল এবং মটরশুটির যায়গা করে নিল ছোলা। তবে এটা অনুমেয় যে এই ইতিহাস  ফারাওনিক মিশরের সময়েও বিবর্ধিত হবে।  . alt=A pita filled with vegetables and fritters on a plate|thumb|ফালাফেল দেয়া স্যান্ডুইচ
মধ্যপ্রাচ্যে
ইতিমধ্যে ফালাফেল সমগ্র মধ্যপ্রাচ্যে একটি অতি সাধারণ স্ট্রীট ফুড বা ফাস্ট ফুড হিসেবে যায়গা করে নিয়েছে। ভূমধ্যসাগরীয় অন্চলে এই বিশেষ চপটি নিয়মিতই খাওয়া হত। রোজার মাসে ইফতার হিসেবেও ফালাফেল খাওয়া হয়, সারাদিন রোজা রাখার পর সূর্যাস্তের মুহুর্তে উপবাস ভাঙার সময়। একসময় ফালাফেল এতটাই জনপ্রিয় হয়ে উঠল যে ম্যাকডোনাল্ড’সও কয়েকটি দেশে "ম্যাকফালাফেল" বিক্রি করতে শুরু করল। এখনও ফালাফেল মিশরীয় খ্রিস্টানদের মধ্যে এত জনপ্রিয় যে ধর্মীয় উৎসবগুলোর সময় বিশাল আকারে ফালাফেল বানানো হয়। ফালাফেলের উৎপত্তি নিয়ে এমনও বিতর্ক আছে যা কিনা মাঝেমাঝেই আরব এবং ইসরায়েলিদের মধ্যেকার সম্পর্ক নিয়েও রাজনৈতিক আলোচলায় গড়ায়। আধুনিক সময়ে ফালাফেলকে মিশর, প্যালেস্টাইন এবং ইসরাইলের জাতীয় খাবার হিসেবে বিবেচনা করা হয়। প্যালেস্টাইনিরা প্রায়ই ইসরাইলিদের ফালাফেল নিয়ে অতি আগ্রহের কারণে বিরক্তিবোধ করে। আরও উল্লেখ্য যে, লেবানীজ ইন্ডাস্ট্রিয়ালিস্টস এসোসিয়েশন ফালাফেল নিয়ে ইসরাইলিদের হস্তক্ষেপকে কপিরাইট লঙ্ঘনের দায়ে অভিযুক্ত করে জনমত গড়ে তুলেছে।